રાહુલ ગાંધીના પ્રચારમાં બે મુખ્ય પાત્રો છે - આરએસએસ અને અટલ બિહારી વાજપેયી. પ્રણવ મુખરજીએ નાગપુરની મુલાકાત લીધી અને પ્રવચન કર્યું તે પછી આરએસએસ અને કૉંગ્રેસ બન્ને પોતપોતાની દૃષ્ટિએ લાભ થયાનો દાવો કરતા હતા. કૉંગ્રેસના પ્રવકતા તો એટલા ખુશ હતા કે પ્રણવદાએ સંઘને અરીસો બતાવી દીધો છે! આમ છતાં રાહુલ ગાંધી અને એમના સલાહકારોને ચિંતા છે કે ભાજપ પ્રણવદાના ફોટાનો ઉપયોગ ચૂંટણીમાં કરશે!